Vilniaus Žygimanto Augusto progimnazija

Vilniaus Žygimanto Augusto progimnazija – dieninė, savarankiško mokymosi bendrojo lavinimo mokykla Vilniuje, Šeškinės g. 25, vykdanti pradinio, pagrindinio ir papildomo ugdymo programas lietuvių kalba. Įstaigos kodas 290003090.Vilniaus Žygimanto Augusto progimnazija. Aikos. Nuoroda tikrinta 2023-12-24. Steigėjas Vilniaus miesto savivaldybės taryba.

 Istorija 
Vilniaus 53-oji vidurinė mokykla įkurta 1982 m. Iš rusiškos į lietuvišką reorganizuota 1998 m. rugsėjo 1 d. Didžioji dalis mokinių ir mokytojų perkelta iš S. Stanevičiaus vidurinės mokyklos, kita dalis moksleivių atėjo mokytis iš įvairių Šeškinės ir Fabijoniškių mokyklų.

1999 m. kovo 17 d. mokyklai suteiktas Vilniaus Žygimanto Augusto vidurinės mokyklos pavadinimas. 2002 m. balandžio 10 d. mokyklai suteiktas pagrindinės mokyklos statusas. Tais pačiais metais Vilniaus Žygimanto Augusto pagrindinė mokykla persikėlė į Vilniaus Radvilų gimnazijos patalpas. 2007–2008 m. pastatytas priestatas – sporto salė.

2022 m. gegužės 18 d. Vilniaus miesto savivaldybės taryba reorganizavo mokyklą į Vilniaus Žygimanto Augusto progimnaziją.Vilniaus miesto savivaldybės tarybos sprendimas dėl biudžetinės įstaigos Vilniaus Žygimanto Augusto pagrindinės mokyklos struktūros pertvarkos, pavadinimo pakeitimo ir nuostatų patvirtinimo

Mokykloje veikia įvairūs būreliai, mokytojų, mokinių ansambliai.

 Direktoriai 
 Stanislovas Kaulius (1981-2019)
 Dalia Paunksnė (2021-dabar)

 Išnašos 

 Nuorodos 
 Mokyklos svetainė

Augusto